stanford-oval/wikipedia huggingface dataset:
มหาวิทยาลัยมหาสารคาม
เพลงมหาวิทยาลัย

| --- | --- |
 เพลงมาร์ชมหาวิทยาลัยมหาสารคาม  MSU MARCH  มมสแดนงาม  ชาวหอ  ถิ่นเหลืองเทา  ร่มธงเหลืองเทา  รับขวัญน้อง  ร่มจามจุรี  เหลืองเทา ชะชะช่า  มนต์รักเหลืองเทา:  รำวง มมส รวมใจ  คืนสู่เหย้า  สารคามแดนฝัน  เหลืองเทาถิ่นทอง  เหลืองเทาถิ่นงาม  สั่งน้อง  อาลัย มมส  อำลาอาลัย  คาถานิสิต  
โดยเพลงทั้งหมดนี้สามารถฟังได้บน Apple Music
การศึกษา > การก่อตั้งคณะ

มหาวิทยาลัยมหาสารคามมีหลักสูตรที่เปิดสอนในแต่ละคณะทั้งหมดประมาณ 203 หลักสูตรโดยจะมีการแบ่งหลักสูตรออกเป็น หลักสูตรภาคปกติ หลักสูตรภาคพิเศษ หลักสูตรนานาชาติ หลักสูตรต่อเนื่อง และหลักสูตรสาขาวิชาร่วม โดยแต่ละคณะจะเป็นผู้กำหนดรายวิชาในแต่ละสาขาวิชาที่เปิดสอน
|  ปีที่ก่อตั้ง  |  คณะ  |
| --- | --- |
2511: คณะศึกษาศาสตร์† (56 ปี)  • คณะวิทยาศาสตร์† (56 ปี)  • คณะมนุษยศาสตร์และสังคมศาสตร์† (56 ปี) 
2522: บัณฑิตวิทยาลัย† (45 ปี) 
2529: คณะเทคโนโลยี† (38 ปี) • สถาบันวิจัยศิลปะและวัฒนธรรมอีสาน† (38 ปี)
2535: สถาบันวิจัยวลัยรุกขเวช† ( 32 ปี)
2541: คณะการบัญชีและการจัดการ (26 ปี)  • คณะพยาบาลศาสตร์ (26 ปี)
2542: คณะเภสัชศาสตร์ (26 ปี)  • คณะวิศวกรรมศาสตร์ (25 ปี) 
2543: คณะการท่องเที่ยวและการโรงแรม (24 ปี) • คณะสถาปัตยกรรมศาสตร์ ผังเมืองและนฤมิตศิลป์  (24 ปี)
2545: คณะศิลปกรรมศาสตร์ (23 ปี - ปัจจุบันคือ คณะศิลปกรรมศาสตร์และวัฒนธรรมศาสตร์) 
2546: คณะแพทยศาสตร์ (21 ปี) • คณะวิทยาการสารสนเทศ (21 ปี)  • คณะสาธารณสุขศาสตร์ (21 ปี)  • วิทยาลัยการเมืองการปกครอง (21 ปี) 
2547: คณะสิ่งแวดล้อมและทรัพยากรศาสตร์ (20 ปี)
2551: คณะสัตวแพทยศาสตร์ (16 ปี)  • วิทยาลัยดุริยางคศิลป์ (16 ปี) 
2554: คณะวัฒนธรรมศาสตร์ (ปี 2554 - 2563 รวม 9 ปี - ปัจจุบันคือ คณะศิลปกรรมศาสตร์และวัฒนธรรมศาสตร์) 
2557: คณะนิติศาสตร์ (11 ปี) 

หมายเหตุ
ตัวเอียง หมายถึง ถูกยุบรวมกับหน่วยงานอื่นหรือยกเลิกหน่วยงาน
† หมายถึง โอนย้ายสังกัดของหน่วยงานมาสังกัดมหาวิทยาลัยมหาสารคาม
การศึกษา > ส่วนงานอื่น ๆ

หน่วยงานส่งเสริมสนับสนุนการศึกษา
| --- | --- |
 สำนักงานอธิการบดี  กองกลาง	           งานการประชุม  กองแผนงาน  กองการเจ้าหน้าที่  กองกิจการนิสิต	           กองทุนกู้ยืมเพื่อการศึกษา  กองคลังและพัสดุ  กองบริการการศึกษา  กองทะเบียนและประมวลผล  สหกรณ์ออมทรัพย์มหาวิทยาลัยศรีนครินทรวิโรฒ จำกัด  สหกรณ์ออมทรัพย์มหาวิทยาลัยมหาสารคาม  สมาคมศิษย์เก่า  สำนักบริการวิชาการ:  กองอาคารสถานที่	  งานบริการหอพักนิสิต - อาคารชุดอาศัยบุคลากร  กองส่งเสริมการวิจัยและบริการวิชาการ ศูนย์ความเป็นเลิศทางนวัตกรรมไหม  ศูนย์ความร่วมมือกับภาคอุตสาหกรรม (UIC)  ฟาร์มมหาวิทยาลัยมหาสารคาม  ศูนย์เครื่องมือกลางมหาวิทยาลัยมหาสารคาม  พิพิธภัณฑ์มหาวิทยาลัยมหาสารคาม  โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ.)  กองประชาสัมพันธ์และกิจการต่างประเทศ  สำนักตรวจสอบภายใน  สภาคณาจารย์  โรงเรียนสาธิตมหาวิทยาลัยมหาสารคาม  โรงพยาบาลสุทธาเวช  โรงพยาบาลสัตว์
การวิจัย

ผลงานวิจัยของมหาวิทยาลัยที่ได้รับการตีพิมพ์เผยแพร่ในวารสารวิชาการระดับนานาชาติในฐานข้อมูล ISI ตั้งแต่ปี พ.ศ. 2542 – พ.ศ. 2548 มีทั้งสิ้น 29 เรื่อง ส่วนในปี พ.ศ. 2563 ที่ผ่านมา มหาวิทยาลัยมหาสารคามได้รับทุนวิจัยรวมทั้งสิ้น 272 โครงการกว่า 86 ล้านบาท โดยแบ่งตามกลุ่มสาขาวิชาดังนี้
กลุ่มวิทยาศาสตร์และเทคโนโลยี รวม 161 โครงการ
กลุ่มวิทยาศาสตร์สุขภาพ รวม 63 โครงการ
กลุ่มมนุษยศาสตร์และสังคมศาสตร์ รวม 30 โครงการ
หน่วยวิจัย รวม 8 โครงการ
หน่วยงานสนับสนุนการสอน รวม 10 โครงการ
โดยมหาวิทยาลัยมีผลงานการวิจัยที่ได้รับการตีพิมพ์เผยแพร่และอ้างอิงในฐานข้อมูล ISI Thomson Reuters สะสมตั้งแต่ปี 2554 - 2563 ทั้งสิ้น 20,368 เรื่อง ฐานข้อมูล SCOPUS สะสมตั้งแต่ปี 2554 - 2563 ทั้งสิ้น 28,357 เรื่อง ส่วนในระดับบัณฑิตศึกษานั้น ในปีงบประมาณ 2563 มหาวิทยาลัยมหาสารคาม มีผลงานวิจัยเผยแพร่และอ้างอิงในระดับชาติทั้งสิ้น 301 เรื่อง และในระดับนานาชาติทั้งสิ้น 97 เรื่อง นอกจากนี้ในปีเดียวกันนั้น ฐานข้อมูลทรัพย์สินทางปัญญา มหาวิทยาลัยมหาสารคาม มีการยื่นคำขอจดทะเบียนทรัพย์สินทางปัญญาทั้งสิ้น 24 รายการ และได้รับการจดทะเบียนอนุสิทธิบัตรจำนวน 2 รายการ
อันดับและมาตรฐานมหาวิทยาลัย > การประเมินคุณภาพมหาวิทยาลัย

ดูเพิ่ม: การประเมินคุณภาพผลงานวิจัยเชิงวิชาการโดย สกว.
| อันดับมหาวิทยาลัย> อันดับในประเทศ (อันดับนานาชาติ) | อันดับมหาวิทยาลัย> อันดับในประเทศ (อันดับนานาชาติ) | อันดับมหาวิทยาลัย>  | อันดับมหาวิทยาลัย>  | อันดับมหาวิทยาลัย>  |
| --- | --- | --- | --- | --- |
| สถาบันที่จัด/ปีการศึกษาที่จัด | อันดับ |  |  |  |
| THE (World)  (2022) | 4 (1201+) |  |  |  |
| THE (World)  (2021) | 3 (1001+) |  |  |  |
| THE (World)  (2020) | 4 (401-600) |  |  |  |
| QS (Asia)  (2021) | 13 (501-550) |  |  |  |
| QS (Asia)  (2020) | 13 (401-450) |  |  |  |
| QS (World)  (2020) | 13 (-) |  |  |  |
| Webometrics (2021) | 15 (1954) |  |  |  |
| Webometrics (2020) | 15 (2008) |  |  |  |
| Webometrics (2018) | 16 (1156) |  |  |  |
| RUR (2020) | 10 (766) |  |  |  |
| RUR (2018) | 10 (779) |  |  |  |
| URAP (2018) | 18 (1767) |  |  |  |
| SIR (2021) | 18 (802) |  |  |  |
| SIR (2020) | 17 (781) |  |  |  |
| UI Green Metric (2019) | 14 (233) |  |  |  |
| uniRank (2019) | 13 (1413) |  |  |  |
| Nature Index Ranking (2021) | 13 (-) |  |  |  |
| Nature Index Ranking (2019) | 8 (-) |  |  |  |
| SIR (2014) | 23 (2863) |  |  |  |
เมื่อปี พ.ศ. 2549 คณะวิศวกรรมศาสตร์ ภาควิชาวิศวกรรมเครื่องกลได้เข้าร่วมการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาซึ่งจัดประเมินโดยสำนักงานกองทุนสนับสนุนการวิจัย (สกว.) มีหน่วยงานเข้าร่วม 436 หน่วยงาน จาก 36 สถาบันอุดมศึกษาทั้งภาครัฐและเอกชน โดยภาควิชาวิศวกรรมเครื่องกล คณะวิศวกรรมศาสตร์ มหาวิทยาลัยมหาสารคาม ถูกจัดอันดับอยู่ในระดับ 4 (ดี) และต่อมาในปี พ.ศ. 2554 ภาควิชาวิศวกรรมชีวภาพ คณะวิศวกรรมศาสตร์ มหาวิทยาลัยมหาสารคาม ได้เข้าร่วมประเมินในโครงการดังกล่าวในสาขา Agricultural/Irrigation/Water Resources Engineering และ Other Engineering Disciplines ผลการประเมินถูกจัดอยู่ในระดับ 5 (ดีมาก)
อันดับและมาตรฐานมหาวิทยาลัย > อันดับมหาวิทยาลัย

ดูเพิ่ม: อันดับมหาวิทยาลัยในประเทศไทย และ อันดับสถาบันอุดมศึกษาโดยสำนักงานคณะกรรมการการอุดมศึกษา
นอกจากการจัดอันดับมหาวิทยาลัยโดยหน่วยงานในประเทศไทยแล้ว ยังมีหน่วยงานจัดอันดับมหาวิทยาลัยจากต่างประเทศอีกหลายหน่วยงาน ซึ่งแต่ละหน่วยงานมีเกณฑ์การจัดอันดับและการให้คะแนนที่แตกต่างกัน  ได้แก่
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย Quacquarelli Symonds

แควกเควเรลลี ไซมอนด์ส หรือ British Quacquarelli Symonds (QS) เป็นบริษัทจัดอันดับมหาวิทยาลัยโลกที่มีชื่อเสียงและเป็นที่ยอมรับมากที่สุดแห่งหนึ่ง มีการจัดอันดับครอบคลุมในหลายมิติ เช่น การจัดอันดับเป็นระดับโลก (QS World University Rankings) ระดับทวีปเอเชีย (QS University Rankings: Asia) การจัดอันดับแยกตามคณะ (QS World University Rankings by Faculty) การจัดอันดับแยกตามรายวิชา (QS World University Rankings by Subject) การจัดอันดับคุณภาพบัณฑิต (QS Graduate Employability Rankings 2017) เป็นต้น
น้ำหนักการชี้วัด 
การแบ่งคะแนนจะต่างกันในแต่ละสาขาวิชา เช่น ทางด้านการแพทย์ ซึ่งเป็นสาขาที่มีอัตราการเผยแพร่งานวิจัยสูง การวัดการอ้างอิงและh-index ก็จะคิดเป็น 25 เปอร์เซนต์ สำหรับแต่ละมหาวิทยาลัย ในทางกลับกันสาขาที่มีการเผยแพร่ผลงานทางวิชาการที่น้อยกว่า เช่น สาขาประวัติศาสตร์ จะคิดเป็นร้อยละที่ต่ำกว่าคือ 15 เปอร์เซนต์ จากคะแนนทั้งหมด ในขณะเดียวกันสาขาศิลปะและการออกแบบ ซึ่งมีผลงานตีพิมพ์น้อยก็จะใช้วิธีการวัดจากผู้ว่าจ้างและการสำรวจด้านวิชาการ
QS Asia
ชื่อเสียงทางวิชาการ (30 เปอร์เซนต์) เป้าหมายของตัวชี้วัดนี้เพื่อจะบอกว่ามหาวิทยาลัยใดมีชื่อเสียงในในระดับนานาชาติ
การสำรวจผู้จ้างงาน (20 เปอร์เซนต์)
อัตราส่วนของคณะต่อนักศึกษา (15 เปอร์เซนต์) วัดจากอัตราส่วนของบุคลากรทางการศึกษาต่อจำนวนนักศึกษา และการติดต่อและให้การสนับสนุนของบุคลากรที่มีต่อนักศึกษา
การอ้างอิงในรายงาน (10 เปอร์เซนต์) และผลงานของคณะ (10 เปอร์เซนต์) เป็นการรวมทั้งงานที่อ้างอิงใน Scopus และ การตีพิมพ์ผลงานโดยคณะนั้น ๆ เอง
บุคลากรระดับดุษฎีบัณฑิต (5 เปอร์เซนต์)
สัดส่วนคณะที่เป็นหลักสูตรนานาชาติ (2.5 เปอร์เซนต์) และนักศึกษาต่างชาติ (2.5 เปอร์เซนต์)
สัดส่วนของรับนักศึกษาและเปลี่ยนที่เข้ามาศึกษา (2.5 เปอร์เซนต์) และการส่งนักศึกษาออกไปแลกเปลี่ยน (2.5 เปอร์เซนต์)
โดยมหาวิทยาลัยมหาสารคาม ได้รับการจัดให้เป็นมหาวิทยาลัยอันดับ 13 ของประเทศไทย (ร่วมกับแม่ฟ้าหลวงและนเรศวร) และเป็นอันดับที่ 401-450 ของเอเชียในปี 2563
ในปี 2564 (2021) มหาวิทยาลัยมหาสารคาม ได้รับการจัดให้เป็นมหาวิทยาลัยอันดับ 13 ของประเทศไทย และเป็นอันดับที่ 501-550 ของเอเชีย
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดยไทมส์ไฮเออร์เอดูเคชันซัปพลีเมนต์

ได้ประกาศผลอันดับมหาวิทยาลัย รางวัล “THE Social Impact Ranking 2021” หรือมหาวิทยาลัยที่ดำเนินภารกิจเพื่อสังคมที่สร้างผลกระทบต่อสังคมพบว่ามหาวิทยาลัยมหาสารคามได้รับการจัดอันดับให้อยู่ในอันดับที่ 1001+ ของโลก และอันดับ 3 ของประเทศไทย โดยได้คะแนนเฉลี่ยอยู่ที่ 10.3-25.0 ด้านการสอน 17.9 และด้านการวิจัย 7.9 คะแนน นอกจากนี้ มหาวิทยาลัยมหาสารคาม ยังมีคะแนนในด้านอื่น ๆ อีก ได้แก่ ด้านรายได้จากภาคอุตสาหกรรม (Industry Income) 34.5 คะแนน ลำดับที่ 14 (1,001+), ด้านมุมมองระหว่างประเทศ (International Outlook) 26.9 คะแนน ลำดับที่ 13 (1,001+), ด้านชื่อเสียงทางวิชาการ (Teaching) 17.9 คะแนน ลำดับที่ 11 (1,001+), ด้านความเป็นเลิศด้านการวิจัย (Research) 7.9 คะแนน ลำดับที่ 15 (1,001+) และด้านการเผยแพร่งานวิจัย (Citations) 9.6 คะแนน ลำดับที่ 15 (1,001+)
ในปี 2022 Times Higher Education World University Rankings ได้ประกาศผลการจัดอันดับมหาวิทยาลัยทั่วโลกอย่างเป็นทางการเมื่อวันที่ 2 กันยายน 2564 โดยผลการจัดอันดับของมหาวิทยาลัยมหาสารคาม ได้รับการจัดอันดับที่ 1201+ ร่วมในระดับโลก และอันดับ 4 ร่วมระดับประเทศ และด้านที่ทำคะแนนได้ดีที่สุดเรียงจากมากไปน้อย ได้แก่
1. ด้านรายได้ทางด้านอุตสาหกรรม (การถ่ายทอดความรู้)
2. ด้านภาพลักษณ์ในระดับนานาชาติ (เจ้าหน้าที่ในมหาวิทยาลัย นักศึกษาและการวิจัย)
3. ด้านการเรียนการสอน (สภาพแวดล้อมการเรียนรู้)
4. ด้านการวิจัย (ปริมาณ รายได้และชื่อเสียง)
5. ด้านการอ้างอิง (ผลงานวิจัย)
สำหรับการจัดอันดับในปีนี้ทำการวิเคราะห์ข้อมูลมากกว่า 108 ล้าน citations จากงานวิจัยกว่า 14.4 ล้านฉบับ รวมถึงผลการสำรวจที่ได้จากนักวิชาการกว่า 22,000 คนทั่วโลก ซึ่งอันดับที่ 1 ของโลก ได้แก่ University of Oxford สหราชอาณาจักร นอกจากนี้ Peking University และ Tsinghua University มหาวิทยาลัย 2 แห่งจากสาธารณรัฐประชาชนจีนยังสามารถติด 2 ใน 20 อันดับแรกของโลก สำหรับประเทศไทยนั้น อันดับที่ 1 หรืออันดับที่ 601–800 ของโลก ได้แก่ มหาวิทยาลัยมหิดล และ มหาวิทยาลัยแม่ฟ้าหลวง นอกจากมหาวิทยาลัยในประเทศไทยจำนวน 17 แห่ง ที่ติดอันดับแล้ว ยังมีอีก 6 แห่งที่ส่งข้อมูลเข้าร่วมการจัดอันดับในปีนี้ด้วย
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย Webometrics

การจัดอันดับมหาวิทยาลัยของเว็บโอเมตริกซ์ ปี พ.ศ. 2559 จัดทำขึ้นเพื่อแสดงถึงความตั้งใจของสถาบันต่าง ๆ ในการเผยแพร่ความรู้สู่เว็บ และเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับโอเมตริกซ์จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวนลิงก์ที่เชื่อมโยงเข้าสู่เว็บสถาบันจากเว็บภายนอกโดยวัดจากการสืบค้นด้วยเสิร์ชเอนจิน (Search engine) และนับจำนวนเอกสารตีพิมพ์ออนไลน์ในไฟล์ (อาทีเช่น .pdf .ps .ppt และ .doc) และจำนวนเอกสารที่มีการอ้างอิง (Citations) ผ่านกูเกิลสกอลาร์ (Google Scholar) เว็บโอเมตริกซ์0tจัดอันดับปีละ 2 ครั้ง ในเดือนมกราคม และกรกฎาคม การจัดอันดับล่าสุดในรอบที่ 1 ประจำปี พ.ศ. 2559 มหาวิทยาลัยมหาสารคามอยู่ในอันดับที่ 12 ของมหาวิทยาลัยในประเทศไทย อันดับที่ 25 ของภูมิภาคอาเซียน อันดับที่ 279 ของเอเชีย และอยู่ในอันดับที่ 1156 ของโลก   และล่าสุดการจัดอันดับรอบที่ 1 ประจำปี พ.ศ. 2563 มหาวิทยาลัยมหาสารคามได้รับการจัดอันดับให้เป็นมหาวิทยาลัยอันดับที่ 15 ของประเทศไทย 508 ของทวีปเอเชีย และอยู่ในอันดับที่ 1954 ของโลก
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย UI Green Metric World University Ranking

เป็นการจัดอันดับมหาวิทยาลัยสีเขียวที่จัดโดยมหาวิทยาลัยอินโดนีเซีย ประเทศอินโดนีเซีย เพื่อสนับสนุนการเป็นมหาวิทยาลัยยั่งยืนด้านสิ่งแวดล้อมทั่วโลก ในรอบ พ.ศ. 2561 มหาวิทยาลัยมหาสารคามได้รับการจัดอันดับให้เป็นมหาวิทยาลัยสีเขียวอันดับ 14 ของมหาวิทยาลัยในประเทศไทย และเป็นอันดับที่ 233 ของโลก
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย SCImago Institutions Ranking

อันดับมหาวิทยาลัยโดย SCImago Institutions Ranking หรือ SIR ซึ่งเป็นการจัดอันดับสถาบันที่มีผลงานวิจัยในระดับนานาชาติ ในปี พ.ศ. 2553 มหาวิทยาลัยมหาสารคามได้รับการจัดให้อยู่ในอันดับที่ 2863 ของโลก อันดับที่ 767 ของทวีปเอเชีย และเป็นอันดับ 15 ของประเทศไทย ส่วนปี ค.ศ. 2017 อยู่ในลำดับที่ 16 ของประเทศไทยลำดับที่ 649 ของโลก ผลการจัดอันดับสถาบันการศึกษา Scimago Institutions Rankings 2020 ได้รับการเผยแพร่ผ่านเว็บไซต์  ซึ่งผลการจัดอันดับประเภทภาพรวม (Overall Rank) มหาวิทยาลัยมหาสารคาม ติดอันดับที่ 15 ของไทย อันดับที่ 781 ของโลก
ผลการจัดอันดับสถาบันการศึกษา Scimago Institutions Rankings 2021 ได้รับการเผยแพร่ผ่านเว็บไซต์ ปรากฏว่ามีมหาวิทยาลัยในไทยติดอันดับจำนวน 27 แห่ง โดยผลการจัดอันดับ มหาวิทยาลัยมหาสารคาม ติดอันดับที่ 18 ของไทย อันดับที่ 802 ของโลก
1. ด้านการวิจัย  ติดอันดับที่ 11 ของไทย อันดับที่ 436 ของโลก
2. ด้านนวัตกรรม ติดอันดับที่ 21 ของไทย อันดับที่ 523 ของโลก
3. ด้านสังคม ติดอันดับที่ 13 ของไทย อันดับที่ 246 ของโลก
Scimago Institutions Rankings เป็นการจัดอันดับจากองค์การในประเทศสเปน ทำการจัดอันดับมหาวิทยาลัยชั้นนำตั้งแต่ปี 2009 เป็นต้นมา โดยมีเกณฑ์ในการพิจารณาจากผลงาน 3 ด้าน ได้แก่
1. ด้านการวิจัย อ้างอิงผลข้อมูลจาก Scopus
2. ด้านนวัตกรรม พิจารณาข้อมูลมาจาก PATSTAT
3. ด้านสังคม ข้อมูลจากเว็บไซต์ต่าง ๆ
นอกจากการจัดอันดับใน 3 ด้านหลักแล้ว มหาวิทยาลัยมหาสารคาม ยังได้รับการจัดอันดับในแต่ละกลุ่มสาขาวิชาทั้งสิ้น 14 สาขาวิชาอันได้แก่
|  สาขาวิชา  |  ระดับนานาชาติ  |  ระดับประเทศ |
| --- | --- | --- |
|  วิทยาศาสตร์ เกษตรและชีวภาพ  ชีวเคมี พันธุศาสตร์ และอณูชีววิทยา 	 บริหารธุรกิจ การจัดการ และการบัญชี  เคมี  วิทยาศาสตร์คอมพิวเตอร์  วิทยาศาสตร์ โลกและดาวเคราะห์  วิศวกรรมศาสตร์  วิทยาศาสตร์สิ่งแวดล้อม  คณิตศาสตร์  แพทยศาสตร์  เภสัชวิทยา พิษวิทยา และเภสัชศาสตร์  ฟิสิกส์และดาราศาสตร์  สังคมศาสตร์  สัตวแพทย์ |  589  772  828  726  645  514  576  619  671  658  693  646  731  397 |  14  16  16  19  16  12  17  17  19  14  15  11  15  7 |
หมายเหตุ ผลการจัดลำดับเฉพาะหน่วยงานประเภท สถาบันอุดมศึกษา เท่านั้น!
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย uniRank

uniRank เป็นการจัดอันดับมหาวิทยาลัยโดยหน่วยงานไม่แสวงหากำไร IREG Observatory ที่ประกอบไปด้วยผู้ทรงคุณวุฒิในแวดวงการศึกษาจากหลายสถาบัน และจดทะเบียนหน่วยงานอยู่ในกรุงบรัสเซลส์ ประเทศเบลเยียม อันดับของ uniRank จะอาศัยการรวบรวมข้อมูลตัววัดเว็บ (web metrics) 5 ฐานข้อมูลได้แก่ 1. Moz Domain Authority 2. Alexa Global Rank 3. SimilarWeb Global Rank 4. Majestic Referring Domains 5. Majestic Trust Flow โดยการจัดอันดับประจำปี ค.ศ. 2019 มหาวิทยาลัยมหาสารคามอยู่ในอันดับที่ 13 ในการจัดอันดับมหาวิทยาลัยภายในประเทศไทย และอยู่ในอันดับที่ 1,413 ในการจัดอันดับมหาวิทยาลัยทั่วโลก
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย University Ranking by Academic Performance

อันดับที่จัดโดย University Ranking by Academic Performance หรือ URAP ปี พ.ศ. 2558 มหาวิทยาลัยมหาสารคามได้รับการจัดอันดับให้เป็นอันดับ 16 ของประเทศไทย และอันดับ 1767 ของโลก ถูกจัดอยู่ในกลุ่ม B โดยมีพื้นฐานทางด้านวิชาการตรงตามกฎเกณฑ์ที่กำหนดไว้ คุณภาพและปริมาณของบทความตีพิมพ์ทางวิชาการ บทความวิจัย การเผยแพร่ และการอ้างอิง
อันดับและมาตรฐานมหาวิทยาลัย > อันดับมหาวิทยาลัย > การจัดอันดับโดย Nature Index

จัดโดยวารสารในเครือ Nature Publishing Group ซึ่งเป็นวารสารทางวิทยาศาสตร์และเทคโนโลยีที่มีชื่อเสียงชั้นนำของโลก โดยการนับจำนวนบทความที่ตีพิมพ์ต่อปีในวารสารที่ในเครือ Nature Publishing Group โดยล่าสุดปี พ.ศ. 2564 มหาวิทยาลัยมหาสารคามอยู่ในอันดับ 13 ของประเทศไทยในด้านคะแนนรวม แบ่งเป็นด้านเคมี อันดับที่ 14 ด้านวิทยาศาสตร์เพื่อชีวิต อันดับที่ 8 และด้านวิทยาศาสตร์กายภาพ อันดับที่ 10
การรับบุคคลเข้าศึกษาต่อ

บทความหลัก: การรับบุคคลเข้าศึกษาในสถาบันอุดมศึกษาในประเทศไทย § เกณฑ์การคัดเลือกและกระบวนการ TCAS
การรับบุคคลเข้าศึกษาต่อ > ระดับประกาศนียบัตรบัณฑิต

หลักสูตรระดับประกาศนียบัตรบัณฑิต และประกาศนียบัตรบัณฑิตชั้นสูง เป็นหลักสูตรที่มุ่งพัฒนานักวิชาการและนักวิชาชีพ ให้มีความชำนาญในสาขาวิชาเฉพาะ สามารถนำความรู้ไปประยุกต์ใช้เพื่อพัฒนางานในสาขาวิชาชีพ นั้น ๆ การศึกษาระดับประกาศนียบัตรบัณฑิตจะต้องศึกษากระบวนวิชาระดับบัณฑิตศึกษา มีหน่วยกิตรวม ตลอดหลักสูตร ไม่น้อยกว่า 24 หน่วยกิต โดยเป็นกระบวนวิชาในระดับบัณฑิตศึกษา ไม่น้อยกว่า 18 หน่วยกิต โดยหลักสูตรระดับประกาศนียบัตรบัณฑิต สามารถสมัครได้โดยตรงที่คณะวิชาที่เปิดรับได้เลย
การรับบุคคลเข้าศึกษาต่อ > ระดับปริญญาตรี

มหาวิทยาลัยมหาสารคาม ได้กำหนดวิธีการรับบุคคลเข้าศึกษาในระดับปริญญาตรีในระบบต่าง ๆ ดังต่อไปนี้
ผู้ที่จบการศึกษามัธยมศึกษาตอนปลายหรือเทียบเท่าจะสมัครเพื่อเข้ารับการสอบคัดเลือกผ่านระบบแอดมิสชันส์ โดยสำนักงานคณะกรรมการการอุดมศึกษา
มหาวิทยาลัยมหาสารคามจัดสอบคัดเลือกหรือรับเข้าโดยตรง ตามโครงการต่าง ๆ ดังนี้  ตามเอกสารที่มหาวิทยาลัยประกาศให้ทราบล่วงหน้าเป็นรายปี
| --- | --- |
 โครงการส่งเสริมเยาวชนดีเด่นด้านกีฬา โครงการส่งเสริมเยาวชนดีเด่นด้านศิลปวัฒนธรรม โครงการเด็กดีมีที่เรียน  โครงการเพชรราชพฤกษ์ โครงการโรงเรียนในเครือข่ายของคณะวิทยาศาสตร์* โครงการสนับสนุนการจัดตั้งห้องเรียนวิทยาศาสตร์ในโรงเรียน (วมว.)  โครงการส่งเสริมด้านวิทยาการสารสนเทศ โครงการเส้นทางสู่วิศวกรรุ่นใหม โครงการสาธิตพิชิตสถาปัตย์  โครงการสานฝันฉันอยากเรียนสถาปัตย์  โครงการเส้นทางอาชีวะสู่สถาปัตย์มมส  โครงการดาวอินทนิล:  โครงการโควตา COPAG รอบที่ 1 โครงการ COPAG ONE โครงการเพชรพระพิฆเนศวร โครงการศิษย์ก้นกุฏิดนตรี โครงการคนดีศรีวัฒนธรรม โครงการต้นกล้านิติศาสตร โครงการส่งเสริมด้านวิทยาการสารสนเทศ (ระบบพิเศษ) โครงการศิษย์ก้นกุฏิดนตรี (ระบบพิเศษ) โครงการต้นกล้านิติศาสตร์ (ระบบพิเศษ) โครงการส่งเสริมด้านวิทยาการสารสนเทศ (ระบบเทียบเข้า)  โครงการโควตาระบบพิเศษ (ระบบเทียบเข้า)   
มหาวิทยาลัยประกาศรายชื่อผู้ผ่านการคัดเลือกเข้าศึกษาในหลักสูตรระดับปริญญาตรี ผ่านทางเว็บไซต์ของผ่ายวิชาการ
การรับบุคคลเข้าศึกษาต่อ > ระดับปริญญาโท

การรับเข้าศึกษาในระดับปริญญาโท มีรายละเอียดดังต่อไปนี้
ผู้สมัครต้องสำเร็จปริญญาตรี หรือกำลังศึกษาอยู่ในภาคการศึกษาสุดท้าย และมีคุณสมบัติขั้นต้น ดังนี้
ผลการศึกษาหลังจากสำเร็จการศึกษาระดับปริญญาตรี ได้คะแนนเฉลี่ยไม่ต่ำกว่าร้อยละ 75.00 หรือแต้มระดับคะแนนเฉลี่ยสะสมไม่ต่ำกว่า 2.50, หรือ
มีประสบการณ์ในการทำงานอย่างน้อย 3 ปี และมีคุณสมบัติพิเศษตามที่แต่ละหลักสูตรกำหนด
กรณีสมัครเรียนหลักสูตรแผน ก แบบ ก.1 หรือ แบบ ก.2 (ตามมาคฐานบัณฑิตศึกษาของประเทศไทย) ผู้สมัครต้องจัดเตรียมเอกสารเค้าโครงวิจัย ที่สอดคล้องกับทิศทางของสาขาวิชา และนำเสนอต่อคณะกรรมการสอบสัมภาษณ์
มาตรฐานหนึ่งของบัณฑิตศึกษาสำหรับหลักสูตรปริญญาโท ที่กำหนดการทำวิทยานิพนธ์ แบ่งเป็น 2 แบบ คือ
แผน ก แบบ ก.1 วิทยานิพนธ์ไม่น้อยกว่า 36 หน่วยกิต
แผน ก แบบ ก.2 วิทยานิพนธ์ไม่น้อยกว่า 12 หน่วยกิต
การรับบุคคลเข้าศึกษาต่อ > ระดับปริญญาเอก

การรับเข้าศึกษาในระดับปริญญาเอก มีรายละเอียดดังต่อไปนี้
ผู้สมัครต้องสำเร็จการศึกษาระดับปริญญาโท หรือกำลังศึกษาอยู่ในภาคการศึกษาสุดท้าย และมีคุณสมบัติขั้นต้น ดังนี้
ผลการศึกษาหลังจากสำเร็จการศึกษาระดับปริญญาโท ได้คะแนนเฉลี่ยไม่ต่ำกว่าร้อยละ 81.25 หรือแต้มระดับคะแนนเฉลี่ยสะสมไม่ต่ำกว่า 3.25, หรือ
มีคุณสมบัติพิเศษตามที่แต่ละหลักสูตรกำหนด  โดยพิจารณาผลการสอบข้อเชียนและผลงานวิชาการอื่นประกอบ
กรณีสมัครเรียนหลักสูตรแผน ก แบบ ก.1 หรือ แบบ ก.2 (ตามมาคฐานบัณฑิตศึกษาของประเทศไทย) ผู้สมัครต้องจัดเตรียมเอกสารเค้าโครงวิจัย ที่สอดคล้องกับทิศทางของสาขาวิชา และนำเสนอต่อคณะกรรมการสอบสัมภาษณ์
มาตรฐานหนึ่งของบัณฑิตศึกษาสำหรับหลักสูตรปริญญาเอก ที่กำหนดการทำวิทยานิพนธ์ แบ่งเป็น 2 แบบ คือ
แผน ก แบบ ก.1 วิทยานิพนธ์ไม่น้อยกว่า 48 หน่วยกิต
แผน ก แบบ ก.2 วิทยานิพนธ์ไม่น้อยกว่า 36 หน่วยกิต
พื้นที่มหาวิทยาลัย

มหาวิทยาลัยมหาสารคาม มีจำนวนพื้นที่ทั้งหมดประมาณ 3,592 ไร่ ประกอบด้วยเขตพื้นที่การศึกษา 2 เขตและเขตพื้นที่วิจัยและปฏิบัติการ 2 เขต ได้แก่
พื้นที่มหาวิทยาลัย > เขตพื้นที่ในเมือง หรือ ม.เก่า

เขตพื้นที่ในเมือง ตั้งอยู่เลขที่ 269 หมู่ 2 ตำบลตลาด อำเภอเมืองมหาสารคาม จังหวัดมหาสารคาม ระยะห่างจากเขตพื้นที่ขามเรียงประมาณ 10 กิโลเมตร มีพื้นที่รวมทั้งหมด 368 ไร่ โดยเป็นพื้นที่เดิมของมหาวิทยาลัย ในช่วงตั้งแต่เป็นวิทยาลัยวิชาการศึกษามหาสารคาม และรวมพื้นที่ของวิทยาลัยศรีอีสาน (คณาสวัสดิ์อุทิศ) ที่ปิดกิจการไปแล้ว เดิมเป็นที่ตั้งของคณะศึกษาศาสตร์ คณะเทคโนโลยี คณะสัตวแพทยศาสตร์และสัตวศาสตร์ คณะแพทยศาสตร์ คณะการท่องเที่ยวและการโรงแรม คณะสิ่งแวดล้อมและทรัพยากรศาสตร์ และคณะการบัญชีและการจัดการ ปัจจุบันเป็นที่ตั้งหน่วยงานและสถานที่ต่าง ๆ ได้แก่
พื้นที่มหาวิทยาลัย > เขตพื้นที่ในเมือง หรือ ม.เก่า > คณะวิชา

คณะการท่องเที่ยวและการโรงแรม
คณะการบัญชีและการจัดการ
คณะแพทยศาสตร์
คณะศึกษาศาสตร์
คณะศิลปกรรมศาสตร์และวัฒนธรรมศาสตร์ (เฉพาะภาควิชาวัฒนธรรมและการออกแบบ)
คณะสัตวแพทยศาสตร์
พื้นที่มหาวิทยาลัย > เขตพื้นที่ในเมือง หรือ ม.เก่า > สถานที่สำคัญ

สถานที่สำคัญในเขตพื้นที่ในเมือง
อาคารคณะแพทยศาสตร์
อาคารเรียนคณะศึกษาศาสตร์
อาคารเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558
อาคารคณะการท่องเที่ยวและการโรงแรม
โรงเรียนสาธิตมหาวิทยาลัยมหาสารคาม (ฝ่ายประถม)
โรงพยาบาลสุทธาเวช
โรงอาหารกลาง เขตพื้นที่ในเมือง
สถาบันขงจื้อ
สถาบันวิจัยศิลปะและวัฒนธรรมอีสาน
โครงการอนุรักษ์ใบลานภาคตะวันออกเฉียงเหนือ
ศูนย์บริการแพทย์แผนไทยประยุกต์
หอพักมอเก่า (11 หอ)
ศูนย์ประชุมเฉลิมพระเกียรติฯ
หอประชุมเฉลิมพระเกียรติฯ หรือ ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 ตั้งอยู่ที่มหาวิทยาลัยมหาสารคาม เขตพื้นที่ในเมือง มีลักษณะเป็นหอประชุมอเนกประสงค์ สามารถรองรับกิจกรรมพิธีพระราชทานปริญญาบัตร และกิจกรรมทางด้านวิชาการ กิจกรรมการประชุม การอบรมสัมมนา การจัดนิทรรศการ ทั้งภายในมหาวิทยาลัย หน่วยงานภาครัฐ ชุมชน และเอกชนอื่น ๆ ภายในอาคารประกอบด้วย ห้องโถงอเนกประสงค์ขนาดความจุ 5,000 คน ห้องประชุมย่อยความจุห้องละ 80 คน จำนวน 2 ห้อง และห้องประชุมย่อยความจุห้องละ 60 คน จำนวน 8 ห้อง พร้อมพื้นที่บริการและพื้นที่สนับสนุนต่าง ๆ
พื้นที่มหาวิทยาลัย > เขตพื้นที่ขามเรียง หรือ ม.ใหม่

เขตพื้นที่ขามเรียง ตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม เป็นพื้นที่ใหม่ที่ขยายเพื่อรองรับการเติบโตของมหาวิทยาลัย มีพื้นที่ทั้งหมด 1,300 ไร่ เริ่มแรกนั้นมีเพียงอาคารราชนครินทร์เป็นอาคารเรียนแรก ปัจจุบันเป็นศูนย์กลางบริหารงานมหาวิทยาลัย หน่วยงานและสถานที่ต่าง ๆ ได้แก่
พื้นที่มหาวิทยาลัย > เขตพื้นที่ขามเรียง หรือ ม.ใหม่ > คณะวิชา

| --- | --- |
 คณะการบัญชีและการจัดการ  คณะเทคโนโลยี  คณะนิติศาสตร์  คณะพยาบาลศาสตร์  คณะเภสัชศาสตร์  คณะมนุษยศาสตร์และสังคมศาสตร์  คณะวิทยาการสารสนเทศ  คณะวิทยาศาสตร์:  คณะวิศวกรรมศาสตร์  คณะศิลปกรรมศาสตร์และวัฒนธรรมศาสตร์  คณะสถาปัตยกรรมศาสตร์ ผังเมืองและนฤมิตศิลป์  คณะสาธารณสุขศาสตร์  คณะสิ่งแวดล้อมและทรัพยากรศาสตร์  วิทยาลัยการเมืองการปกครอง  วิทยาลัยดุริยางคศิลป์  บัณฑิตวิทยาลัย
พื้นที่มหาวิทยาลัย > เขตพื้นที่ปฏิบัติการนาสีนวล

ตั้งอยู่ที่ตำบลนาสีนวล อำเภอกันทรวิชัย จังหวัดมหาสารคาม ห่างจากเขตพื้นที่ขามเรียงประมาณ 16 กิโลเมตร เดิมพื้นที่นี้เป็นโครงการศูนย์ถ่ายทอดเทคโนโลยีเกษตรกรรมเฉลิมพระเกียรติ ภายหลังเปลี่ยนชื่อเป็นฟาร์มมหาวิทยาลัย  และในปี พ.ศ. 2554 ได้มีการสร้างอาคารปฏิบัติการและโรงพยาบาลสัตว์ ของคณะสัตวแพทยศาสตร์ ปัจจุบันเขตพื้นที่นาสีนวลเป็นพื้นที่ให้ปฏิบัติงานในด้านการเรียนรู้การสอนของคณะสัตวแพทยศาสตร์ และคณะเทคโนโลยี มีสถานที่ ได้แก่
อาคารปฏิบัติการและโรงพยาบาลสัตว์ คณะสัตวแพทยศาสตร์
อาคารเรียนรู้การเกษตรและอุตสาหกรรมเกษตร คณะเทคโนโลยี
ฟาร์มมหาวิทยาลัยมหาสารคาม คณะสัตวแพทยศาสตร์
พื้นที่มหาวิทยาลัย > เขตพื้นที่ปฏิบัติการสถาบันวิจัยวลัยรุกขเวช

เป็นพื้นที่ปฏิบัติการของสถาบันวิจัยวลัยรุกขเวช มี 2 ที่คือ พื้นที่ปฏิบัติการตั้งอยู่ที่บ้านเกิ้ง ตำบลเกิ้ง อำเภอเมือง จังหวัดมหาสารคาม มีเนื้อที่ 273 ไร่ และพื้นที่ปฏิบัติการ ณ อำเภอนาดูน จังหวัดมหาสารคาม มีเนื้อที่ 650 ไร่
ชีวิตในมหาวิทยาลัย

มหาวิทยาลัยมหาสารคาม เป็นอีกหนึ่งมหาวิทยาลัยที่ใช้คำว่า "นิสิต" เรียกผู้เข้าศึกษา โดยคำว่า "นิสิต" มีความหมายว่า "ผู้อยู่อาศัย" คำว่า "นิสิต" ได้เริ่มใช้ครั้งแรกในจุฬาลงกรณ์มหาวิทยาลัย เนื่องจากที่ตั้งของมหาวิทยาลัยถือว่าอยู่นอกเมือง การคมนาคมเพื่อมาศึกษาเป็นการยากลำบาก ดังนั้น ผู้ที่มาเรียนส่วนใหญ่จำเป็นต้องพักภายในหอพักของมหาวิทยาลัย และเรียกบุคคลที่อาศัยในห้องปฏิบัติการว่านิสิตเช่นเดียวกันด้วย ซึ่งในภายหลังมหาวิทยาลัยเกษตรศาสตร์, มหาวิทยาลัยศรีนครินทรวิโรฒ,มหาวิทยาลัยนเรศวร, มหาวิทยาลัยบูรพา, มหาวิทยาลัยมหาสารคาม มหาวิทยาลัยทักษิณ และมหาวิทยาลัยพะเยา ได้เปิดอยู่นอกเมือง และผู้ที่มาศึกษาก็จำเป็นต้องอยู่หอพักเช่นเดียวกัน จึงได้ใช้คำว่า "นิสิต" เช่นเดียวกัน ในปัจจุบันนี้ ถึงแม้ว่าผู้ที่มาเรียนจะไม่ได้พักในหอพักเหมือนในสมัยก่อนแล้วก็ตาม แต่ก็ยังนิยมเรียกว่านิสิตอยู่